Kuvia Pohjolasta

Viety Wikiaineistosta 13. marraskuuta 2024

Kuvia Pohjolasta

Kirjoittanut Jalmari Virtanen

I. Kantalahti

Aamuyöllä

Syyspuoli on... Sentään yöllä

Yön tummuus peitä ei meitä,

Ja yölläkin on väki työllä,

Väki raatava työtä ei heitä.

Sepä kauaksi saarihin soutaa,

Sepä soutaa heinähän – täällä

Kivet yksinkin olla joutaa;

Kivi täällä on vain kiven päällä.

Kalat uikohot valtaista Vienaa.

Kalat uikohot... Saapuvat hetket

Kalamiehet kun taas tovin tienaa.

Nyt on tärkeintä heinähän retket.

Aamulla

Sini vuorilla kumman on tummaa,

Sini tummaa, ja harmaa kuori,

Joka kaartavi vuorien summaa,

Joka puolella nousevi vuori.

Ovi päivän jo aitassa aukee,

Ovi aukee... Ja aurinkovaarin

Ulos astuvi poika, ja laukee

Valonuolensa kaunehin kaarin.

Vesi Kannanlahdessa läikkyy,

Vesi läikkyy ja kalvossa saaret

Alaspäin korupitseinä väikkyy,

Koru- kiertävät rantoja kaaret.

Päivällä

Vasaran pojat, viilan ja sorvin,

Pojat sorvin on valppaat, ja kammin.

Ylenkatse nyt’ on osa lorvin;

Työ viuhkavi vilppahammin.

Tukit keinuen koskia soutaa,

Tukit soutaa koskia... Tuonne

Meri laulava helmaans’ ne noutaa;

Tässä työssä on kilpaisa luonne.

Ratakiskojen soinneissa, raamein,

Saharaamien huhkeessa soittaa

Työ... Joillekin laulu se kaamein!

Soi: sosialismi jo voittaa!

II. Nivastroi

Rosvo vangitaan

Kova hyöky on Rosvon kosken,

Kova kosken on vauhti, ja paine

Sitä laskenut lienee jos ken,

Hällä kosken on laskijan maine.

Vesi huutaen uomaansa uurtaa,

Vesi uurtaa harteita paatten.

Patovallia iskurit puurtaa;

Vedet: harteillenne sen saatten.

Niva antavi valkean hiilen,

Niva hiilen tehtaille suopi,

Näin uuden ja mahtavan tiilen

Sos-linnamme stroikkahan tuopi.

Mahtava seppä

Jyry exkavaattorin kuokka,

Jyry kuokka se nummea kuokkii.

Osa likvidoitua luokkaa

Myös kuokkien joukkonsa ruokkii..

Se on puolue mahtava seppä,

Se on seppä, ja rauta on kuuma!

Olo entinen murtuu kuin leppä,

Ihan uudeksi käy joka tuuma.

Kivet, kannotkin kuokka tuo nostaa,

Kivet nostaa, ja kanavaa aukoo.

Töin onnensa Pohjola ostaa,

Valosalamat pimeään laukoo.

Kirkas mieli

Punaverka on pöydällä kirkas,

Punakirkas on kaikilla mieli.

Puhemies, hyvin hoitelet virkas,.

Hyvin liikkuvi meilläkin kieli.

Joku joukkohon moitetta liitti,

Joku liitti myös numeron karvaan.

Sanat runsaat kuin apatiitti...

Tämä taajaan, tuo puhui harvaan.

Väki Stalinin kannalla tää on,

Väki tää on kuin pii parhain.

Tasapalkkain murtunut jää on,

Työkilvassa oltiin jo varhain.

1929–30

Lähde: Virtanen, Jalmari 1936: Valittuja runoja. Valtion kustannusliike Kirja, Petroskoi.

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Nysalor

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

Title page

Kuvia Pohjolasta

Tietoja